钦定古今图书集成/明伦汇编/闺媛典/第041卷 > 李乔妻雷氏
## 钦定古今图书集成/明伦汇编/闺媛典/第041卷 > 李乔妻雷氏

按《泰宁县志》：“雷氏，名玠，邑人李乔妻。邑东迎恩桥，邵
建孔道，或圮于水，或毁于火，有司建葺，不胜其烦。万
历四年，氏以孀居，织纴馀财，并鬻奁饰独成之，皆坚
固，可以垂久。建观音堂于桥右，祀夫于堂西，建憩茇
亭于堂前，夫之遗产一无所损。工竣，守道欧阳公旌
其闾。”